armvectores/hy_wikipedia_2023 huggingface dataset:
Սոնյա Գուաժաժարա

Սոնյա Բոնե Գուաժաժարա (պորտ.՝ Sônia Bone Guajajara, մարտի 6, 1974(1974-03-06), Մարանյան, Բրազիլիա), բրազիլացի ակտիվիստուհի, իրավապաշտպան, տեղաբնիկ ժողովուրդների, բնապահպանական կազմակերպությունների և ձախ ուժերի շարժման կին գործիչ։


== Կենսագրություն ==
Սոնյա Գուաժաժարան ծնվել է Ամազոնի խոնավ անտառներում` Մարանյանում գտնվող գուաժարա ժողովրդի ընտանիքում։ Ավարտել է Մինաս Ժերայսի գյուղատնտեսական քոլեջը և Մարանյանի դաշնային համալսարանը, որտեղ սովորել է հումանիտար գիտություններ, հատուկ մանկավարժություն և քույրական գործ։
2017 թվականի նոյեմբերի 31-ին Սոնյա Գուժաժարան սոցիալիզմի և ազատության կուսակցության էկոսոցիալիստական շարժմամբ առաջադրվել է որպես կուսակցության հավանական թեկնածու 2018 թվականի նախագահական ընտրություններում՝ «տեղական, հակակապիտալիստական և էկոսոցիալիստական թեկնածության համար» հրովարտակով 518anosdepois.com կայքում։ Արդյունքում 2018 թվականի փետրվարի 3-ին սոցիալիզմի և ազատության կուսակցությունից թեկնածու է առաջադրվել Բրազիլիայի փոխնախագահի պաշտոնում՝ որպես անօթևան աշխատավորների շարժման առաջնորդ, նախագահության թեկնածու Գիլյերմե Բուլոսի գործընկեր։ Նրանք հավաքել են 617122 (0,58 %) ձայն։
Այսպիսով, Գուաժաժարան բնիկ ժողովուրդների առաջին երկու ներկայացուցիչներից մեկն էր, որ առաջադրվել էր Բրազիլիայի գործադիր իշխանության դաշնային մարմիններում. երկրորդը նրա քաղաքական հակառակորդ Ամիլթոն Մոուրանն էր։
Գուաժաժարան Բրազիլիայի բնիկ ժողովուրդների ասոցիացիայի առաջնորդն է. կազմակերպություն, որը ներկայացնում է Բրազիլիայի շուրջ 300 բնիկ էթնիկ խմբեր։ Գուաժաժարան հայտնի է որպես բրազիլացի հնդկացիների իրավունքների պաշտպանությանն ուղղված մի շարք ցույցերի կազմակերպիչ և 2013 թվականին կազմակերպել է նրանց առաջնորդների հանդիպումը Բրազիլիայի այն ժամանակվա նախագահ Դիլմա Ռուսեֆի հետ։ Այժմ ակտիվորեն դեմ է հանդես գալիս Բրազիլիայի ծայրահեղ աջ նախագահ Ժաիր Բոլսոնարուի քաղաքականությանը՝ որպես շրջակա միջավայրի, հնդիկ բնակչության, կանանց և աշխատավորների համար վտանգավոր։ 2017 թվականին երգչուհի Ալիշա Քիզը իր «Rock in Rio» շոուի ժամանակ նրան խոսելու հնարավորություն է տվել, որպեսզի Գուաժաժարան հանդես գա Ամազոնի անտառների պահպանության անհետաձգելիության մասին ճառով։
2015 թվականին պարգևատրվել է Բրազիլիայի մշակութային ծառայությունների շքանշանով։ Նա նաև պարգևատրվել է Մարանյան նահանգի և հոր՝ Ժոզիմի անվան իրավապաշտպանական կենտրոնի մեդալներով։ ՄԱԿ-ի Մարդու իրավունքների խորհրդում ունի ձայնի իրավունք։


== Ծանոթագրություններ ==
Ֆիերվիլ լե Պարկ

Ֆիերվիլ լե Պարկ (ֆր.՝ Fierville-les-Parcs), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 223 մարդ, բնակչության խտությունը` 45.42 մարդ/կմ²: Բնակավայրը զբաղեցնում է 4.91 կմ² տարածք:


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 144 աշխատունակ (15-64 տարեկան)  բնակիչ, որոնցից ակտիվ էին 98-ը, իսկ ոչ ակտիվները` 46: Ակտիվության ցուցանիշը կազմում է 68,1 %: 98 աշխատունակ մարդկանցից աշխատել է 94 անձ (49 տղամարդ և 45 կին): Գործազուրկ են եղել 4 անձ (0 տղամարդ և 4 կին): 46 անաշխատունակներից 18-ը եղել են աշակերտներ կամ ուսանողներ, 18-ը` թոշակառուներ, իսկ 10-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մոկու (գյուղ, Պալա շրջան)

Մոկու (էստ․՝ Moku), գյուղ Էստոնիայի Յիգևամաա նահանգի Պալա շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոծմաո

Մոծմաո (վրաց.՝ მოწმაო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1480 մետր բարձրության վրա։ Շրջկենտրոն Դուշեթից հեռու է 58 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 5 մարդ։


== Ծանոթագրություններ ==
Լուվինի (Կալվադոսի գավառ)

Լուվինի (ֆր.՝ Louvigny), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 2665 մարդ, բնակչության խտությունը` 472.52 մարդ/կմ²։ Բնակավայրը զբաղեցնում է 5.64 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 4 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1802 աշխատունակ (15-64 տարեկան)  բնակիչ, որոնցից ակտիվ էին 1373-ը, իսկ ոչ ակտիվները` 429։ Ակտիվության ցուցանիշը կազմում է 76,2 %։ 1373 աշխատունակ մարդկանցից աշխատել է 1272 անձ (631 տղամարդ և 641 կին)։ Գործազուրկ են եղել 101 անձ (45 տղամարդ և 56 կին)։ 429 անաշխատունակներից 184-ը եղել են աշակերտներ կամ ուսանողներ, 167-ը` թոշակառուներ, իսկ 78-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարտին Պալերմո

Մարտին Պալերմո (իսպ.՝ Martín Palermo, Martín Palermo, նոյեմբերի 7, 1973(1973-11-07), Լա Պլատա, Արգենտինա), արգենտինացի ֆուտբոլիստ, հարձակվող, ներկայումս մարզիչ։ Հանդես է եկել Արգենտինայի հավաքականում։ «Բոկա Խունիորս» ակումբի լավագույն հարձակվողներից մեկն է և երկրպագուների սիրելին։ Հայտնի է El Loco (հայ.՝ Խելագար) մականունով։ «Բոկա Խունիորսի» ակումբում խփել է 234 գոլ, ինչը ռեկորդային է։


== Կենսագրություն ==
Պալերմոն սկսել էր իր պրոֆեսիոնալ կարիերան հայրենի քաղաքի «Էստուդիանտես» ակումբում, 1997 թվականին նա տեղափոխվեց "Բոկա Խունիորս", որտեղ հասավ մեծ նվաճումների։ Նա դարձել է Հարավային Ամերիկայի լավագույն ֆուտբոլիստ 1998 թվականին, իսկ 2000 թվականին նա «Ռեալ Մադրիդի» դարպասը խփեց երկու գոլ, ինչի շնորհիվ «Բոկան» հաղթել է Միջմայրցամաքային Գավաթի առաջնության խաղում։


== Ձեռքբերումներ ==


=== Ակումբային ===
 Էստուդիանտես

Արգենտինայի Երկրորդ Դիվիզիոնում չեմպիոն։ 1994/95 Բոկա Խունիորս

Արգենտինայի չեմպիոն - Ապ. 1998, Կլ. 1999, Ապ. 2000, Ապ. 2005, Կլ 2006
Կիբերտադորեսի գավաթի հաղթող - 2000,2007
Հարավային ամերիկայի գավաթ - 2004,2005
Հարավային ամերիկայի ռեկոպա - 2005,2006
Միջմայրցամաքային գավաթ - 2000


=== Անձնական ===
Արգենտինայի առաջնության լավագույն ռմբարկուն։ Ապերտուրա 1998  - 20 գոլ 19 խաղում, Կլաուսուրա 2007 - 11 գոլ 16 խաղում։
Միջմայրցամաքային գավաթի լավագույն ֆուտբոլիստ։ 2000
Հարավային ամերիկայի տարվա ֆուտբոլիստ։ 1998
Արգենտինտինական լիգայի բոլոր ժամանակների 6-րդ ռմբարկուն (225 գոլ)


== Ելույթների վիճակագրություն ==
(2011 թվականի մայիսի 18 տվյալներով)


== Ծանոթագրություններ ==


== Արտաքին հղումներ ==
Մարտին Պալերմոն Բոկայում Archived 2007-03-14 at the Wayback Machine.
Մարտին Պալերմո՝ տաղանդավոր անհաջողա՞կ
Уходящая натура. Мартин Палермо
Ադելցհաուզեն

Ադելցհաուզեն  (գերմ.՝ Adelzhausen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Այխախ Ֆրիդբերգ շրջանի կազմում։ Բնակչությունը կազմում է 1608 մարդ (ըստ 2010 թվականի դեկտեմբերի 31-ի)։ Տարածքը կազմում է 16,97 կմ²։ Պաշտոնական կոդ՝ 09 7 71 111։


== Ծանոթագրություններ ==


== Արտաքին հղումներ ==
Պաշտոնական էջ
Աբրահամ Սևանեցի

Աբրահամ Սևանեցի (15-րդ դար - ոչ վաղ քան 1486), XV դարի հայ փորագրիչ և քանդակագործ։


== Կենսագրություն ==

1486 թվականինին ծաղկենկար քանդակազարդել է Սևանի Առաքելոց եկեղեցու հարավային դուռը (ընկուզենու փայտից) շրջանակով։ Դռան ճակատին պատկերված է ծալապատիկ նստած աստվածը, որ հիշեցնում է Բուդդայի արձանները, նրանից ներքև Բարեխոսի, ապա Հոգեգալուստի տեսարաններն են. վերնատան տակ, մեջտեղի կամարում տեղավորված երեք ֆիգուրներով խմբաքանդակը խորհրդանշում է ազգերի խմբակցությունը։ Աշխատանքը կատարված է պատկերագրության և զարդարանքի գեղարվեստական նուրբ զուգորդմամբ, քանդակման բարձր տեխնիկայով և մեզ հասած այդօրինակ լավագույն նմուշներից է։ 1986 թվականի դրությամբ դուռը գտնվում է Հայաստանի պատմության թանգարանում (Երևան)։
Գումալ

Գումալ (ուրդու՝ دریائے گومل‎, փուշթու՝ گومل رود, անգլ.՝ Gomal)՝ գետ Աֆղանստանում և Պակիստանում, Հնդկաստանի աջ վտակը։
Գետի երկարությունը կազմում է մոտ 400 կիլոմետր։ Այն սկիզբ է առնում Կամկայ Գումալ և Լոյ Գումալ գետերի միաձուլմից Գումալակալայ գյուղից դեպի հարավ-արևմուտք։ Թափվում է Պակիստանի Դերա Իսմայիլ Խան քաղաքից 32 կիլոմետր հարավ գտնվող Ինդոս գետ։ Գետի ամենախոշոր վտակներն են Զխոբ և Քունդար գետերը։ Ստորին մասում, Զխոբ գետի հետ միաձուլման տեղում կառուցվել է ջրամբար։


== Անվանում ==
Կամկայ Գումալի և Լոյ Գումալի միաձուլման մի փոքր մասում գետը կոչվում է Ջանուբի Լոյ Գումալ, ապա թափվելով Շախբեկլգադ գետը, փոխվում է` կոչվելով Գամալլգադ։ Գարբի Սալսա գետի հովտից ջրագիծը փոխում է անունը՝ Գամալարուդ։ Պակիստանի տարածքում գետը կրկին փոխում է անունը և կոչվում Գումալ։
Ըստ աշխարհագրական անունների բառարանի` գետի անունը Գոմալ է։


== Ծանոթագրություններ ==
Ալիմեզարի

Ալիմեզարի, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Ճորոխ գետի ակունքների մոտ։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Թոնյե Լարսեն

Թոնյե Լարսեն (նորվ.՝ Tonje Larsen, հունվարի 26, 1975(1975-01-26), Տյոնսբերգ, Նորվեգիա), նորվեգացի հանդբոլիստ։ 2008 թվականի ամառային օլիմպիական խաղերի չեմպիոն։ 1999 թվականին աշխարհի չեմպիոն, Եվրոպայի եռակի չեմպիոն։


== Կարիերա ==
Թոնյե Լարսենը հանդբոլով սկսել է զբաղվել հայրենի Թյոնսբերգ քաղաքում։ Մինչև 1998 թվականը խաղացել է  «Լարվիկ» ակումբում։ Դանիական «Վիբորգ» ակումբում խաղացել է 1998/1999 մրցաշրջանում։ Այս ակումբի կազմում տոնել է Եվրոպայի գավաթի հաղթանակը։ 1999 թվականին կրկին վերադառնում է «Լարվիկ», որտեղ և անցկացրեց հետագա սպորտային ողջ կարիերան։ Թոնյե Լարսենն ունի հետևյալ արդյունքը. 

Նորվեգիայի չեմպիոն՝ 2000, 2003, 2004, 2005, 2006, 2007, 2008, 2009, 2010, 2011, 2012, 2013, 2014 և 2015 թվականներ
Գավաթի խաղերի գավաթակիր՝ 2005 և 2008 թվականներ
Եվրոպայի չեմպիոնների լիգա՝ 2011 թվական2013 թվականի դեկտեմբերի 5-ին Լարսենը հայտարարեց մարզական կարիերայի դադարեցման մասին՝ կապված ընտանեկան հանգամաներից։ Մեծ սպորտ վերադարձավ 2015 թվականի հունվարից։ 2014/2015 մրցաշրջանի ավարտից հետո Թոնյե Լարսենը պաշտոնապես հայտարարես սպորտային կարիերայի ավարտը։ 2015 թվականի ամռանից աշխատում է մարզչական շտաբում։
Լարսենն ընդհանուր հաշվով խաղացել է 264 անգամ Նորվեգիայի հավաքականի կազմում՝ հանդես գալով դեռևս 1990-ական թվականներից։ 1998, 2008 և 2010 թվականներին Թոնյեն դառնում է Եվրոպայի չեմպիոն, իսկ 1999 թվականին՝ աշխարհի չեմպիոն։ 2000 թվականին Սիդնեյի օլիմպիական խաղերում մարզուհին բրոնզե մեդալ է ստանում, իսկ 2008 թվականին դառնում է օլիմպիական չեմպիոն՝ ստանալով ոսկե մեդալ։ Իր կարիերան մարզուհին ավարտում է բրոնզե մեդալով՝ աշխարհի չեմպիոնատի ժամանակ, որը տեղի էր ունենում 2009 թվականին։
Թոնյե Լարսենն ունի երկու երախա։


== Ծանոթագրություններ ==


== Արտաքին հղումներ ==
Профиль на сайте Европейской гандбольной федерации Archived 2014-11-06 at Archive.is (անգլ.)
Die Seite von Tonje Larsen bei Larvik HK Archived 2016-03-18 at the Wayback Machine.
Գուլախ Դաղ

Գուլախ Դաղ, լեռ Հայկական Տավրոս լեռնահամակարգում, Վանա լճից հարավ, Մոկսի գավառակում։


== Ծանոթագրություններ ==
Բզիբ (այլ կիրառումներ)

Բզիբ, կարող է վերաբերել՝

Բզիբ - գետ Աբխազիայում
Բզիբ - գյուղ Աբխազիայի Գագրայի մունիցիպալիտետում
Բրիոն (այլ կիրառումներ)

Բրիոն, կարող է վերաբերել՝

Բրիոն - համայնք (կոմունա) Ֆրանսիայում
Բրիոն - քաղաք և համայնք Իսպանիայում, մտնում է Լա-Կորունյայի մեջ
(2993) Վենդի

(2993) Վենդի (անգլ.՝ Wendy), աստերոիդ աստերոիդների հիմնական գոտում։ Հայտնաբերվել է 1970 թվականի օգոստոսի 4-ին Պերիթ աստղադիտարանի կողմից Բիքլիյում։
Միջին հեռավորությունը Արեգակից կազմում է 2,586286 ա. մ., առավելագույնը մոտենում է 2,0811 ա. մ. հեռավորության վրա և հեռանում 3,0915 ա. մ.։ Արեգակի շուրջ մեկ ամբողջական պտույտ է կատարում 1519,19 երկրային օրվա ընթացքում, իր ուղեծրով շարժվելով միջինում 0,236968 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2993) Վենդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալֆրեդո Յաբրան

Ալֆրեդո Յաբրան (իսպ.՝ Alfredo Yabrán, նոյեմբերի 1, 1944(1944-11-01), Larroque, Entre Ríos, Էնտրե Ռիոս, Արգենտինա - մայիսի 20, 1998(1998-05-20), Aldea San Antonio, Gualeguaychú Department, Էնտրե Ռիոս, Արգենտինա), արգենտինացի հայտնի ձեռնարկատեր, արդյունաբերող, միլիարդատեր։


== Կենսագրություն ==
Յաբրանը սերում է արաբ գաղթականների ընտանիքից։ Երիտասարդ տարիներին աշխատել է որպես հացթուխի օգնական, փողոցներում պաղպաղակ, գրենական պիտույքներ և հին համակարգիչներ է վաճառել։ 1976 թվականին, երբ երկրում իշխանությունը վերցրեց ռազմական խունտան, նա աշխատանքի ընդունվեց մասնավոր անվտանգության ընկերությունում։ 1980-ականների վերջին Յաբրանը ուներ մի քանի առաջատար մասնավոր անվտանգության գործակալություններ, հողատարածքներ, հյուրանոցային ցանցեր և պետական ​​բլանշետներով ընկերություն, որը նույնիսկ դատարկ անձնագրեր էր տպում։ 90-ականների կեսերին նրա կարողությունը գնահատվում էր երեք միլիարդ դոլար։ 1994 թվականին էկոնոմիկայի նախարար Դոմինգո Կավալոն, ելույթ ունենալով խորհրդարանում, Յաբրանին անվանեց մաֆիայի ղեկավար։


== Մահ ==
1998 թվականին դատավորը ձերբակալության օրդեր է տվել մի գործարարի՝ լուսանկարիչ Խոսե Լուիս Կաբեզասի սպանության մեղադրանքով։ 1998 թվականի մայիսի 20-ին 53-ամյա Յաբրանը ռուսական արտադրության Սան Իգնասիո Բայկալ որսորդական հրացանով զուգարանում կրակել է ինքն իր վրա։


== Ծանոթագրություններ ==


== Արտաքին հղումներ ==
The New York Times: A Grim Argentine Melodrama (Published: May 21, 1998)(անգլ.)
The Rise and fall of Yabrán(անգլ.)
Բլանշֆոս է Բե

Բլանշֆոս է Բե (ֆր.՝ Blanchefosse-et-Bay), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 154 մարդ, բնակչության խտությունը` 7.52 մարդ/կմ²։ Բնակավայրը զբաղեցնում է 20.47 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 35 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 79 աշխատունակ (15-64 տարեկան) բնակիչ, որոնցից ակտիվ էին 55-ը, իսկ ոչ ակտիվները` 24։ Ակտիվության ցուցանիշը կազմում է 69,6 %։ 55 աշխատունակ մարդկանցից աշխատել է 48 անձ (34 տղամարդ և 14 կին)։ Գործազուրկ են եղել 7 անձ (3 տղամարդ և 4 կին)։ 24 անաշխատունակներից 1-ը եղել են աշակերտներ կամ ուսանողներ, 13-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժուպան (հագուստ)

Անվան այլ կիրառումների համար տե՛ս՝ Ժուպան (այլ կիրառումներ)
Ժուպան։

լեհերի մոտ - հինավուրց ազնվական (շլյախետական) զգեստ, սյուրթուկի նման։
Ուկրաինայում - տաք վերին հագուստ, նման է օխաբենին, ժողովրդական լեզվով՝ զիպուն։
Ռյազանի և Սմոլենսկի մարզերում այդպես է անվանվում սովորական գյուղացիական կաֆտանը։
Վոլոգդայի մարզում օգտագործվում է տուլուպի կամ վերարկուի իմաստով։
Փիթեր Աերթս

Փիթեր Աերթս (հոկտեմբերի 25, 1970(1970-10-25), Էյնդհովեն, Հյուսիսային Բրաբանդ, Նիդերլանդներ), հոլանդացի գերծանր քաշային քիքբռնցքամարտիկ է։ Հայտնի է իր կործանարար ոտքի հարվածներով, որոնց շնորհիվ նա ստացել է «The Dutch Lumberjack» մականունը։ Նա արժանիորեն համարվում է ծանր և գերծանր քաշային կարգում աշխարհի բոլոր ժամանակների լավագույն քիքբռնցքամարտիկներից մեկը Էռնեստո Հուստի, Ռեմի Բոնյասկու, Էնդի Հագի, Միրկո Ֆիլիպովիչի եւ Սեմմի Շիլտի հետ միասին։
Աերթսը ծնվել է Նիդեռլանդների Էյնդհովեն քաղաքում և սկսել է զբաղվել Մուայ Թայով և քիքբռնցքամարտով տասնչորս տարեկանում։ Նա նվաճել է իր առաջին միջազգային տիտղոսը 1990 թ.-ին տասնինը տարեկանում, երբ հաղթել է Միջազգային քիքբռնցքամարտի ֆեդերացիայի ծանրքաշայինների մրցապայքարում։ Նաև նվաճել է հոլանդական ծանրքաշայինի տիտղոսը, Մուայ Թայի միջազգային ասոցիացիայի ծանրքաշայինի տիտղոսը մինչև Ճապոնիայում K-1 ոճում մրցելը։ Մասնակցել է բոլոր K-1-ի մեծ մրցաշարերի եզրափակիչներին, բացի 2009թ.-ի մրցաշարից, ինչի շնորհիվ արժանացել է «Միստր K-1» մականվանը։


== Ծանոթագրություններ ==
Գալատրո

Գալատրո  (իտալերեն՝ Galatro), քաղաք Իտալիայում՝ Կալաբրիա մարզի Ռեջիո Կալաբրիա գավառում, երկրի մայրաքաղաք Հռոմից մոտավորապես 490, Կատանձար և Ռեջո դի Կալաբրիա քաղաքներից 60-65 կիլոմետր հեռավորության վրա։ Սահմանակից է Ֆաբրիցիա, Ֆերոլետո դելա Կիեզա, Ջիֆոնե, Գրոտերիա, Լաուրեանա դի Բոռելլո, Մամոլա, Մարոպատի, Սան Պիետրո դի Կարիդա համայնքներին։
Բնակչության թվաքանակը 2014 թվականի տվյալներով եղել է 1.731, բնակչության խտությունը կազմել է 46 մարդ/կմ²։ Զբաղեցնում է 50 կմ² տարածք։ Փոստային ինդեքսն է՝ 89054։ Հեռախոսային կոդը՝ 0966։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Գալատրոյի պաշտոնական կայքէջը (իտալերեն)
Կևին Գամեյրո

Կևին Գամեյրո (ֆր.՝ Kevin Gameiro, մայիսի 9, 1987(1987-05-09), Սանլիս), ֆրանսիացի պրոֆեսիոնալ ֆուտբոլիստ, հարձակվող։ Հանդես է գալիս իսպանական «Ատլետիկո Մադրիդ» ֆուտբոլային ակումբում և Ֆրանսիայի ֆուտբոլի ազգային հավաքականում։


== Կարիերա ==


=== Ակումբային ===
2005-2008 թվականներին հանդես է եկել ֆրանսիական Ստրասբուր ֆուտբոլային ակումբի կազմում։ 2008-2011 թվականներին հանդես է եկել ֆրանսիական Լորիան ֆուտբոլային ակումբում։ 2011-2013 թվականներին հանդես է եկել Պարի Սեն-Ժերմենում։ 2013 թվականից մինչև հիմա հանդես է գալիս իսպանական Սևիլյա ֆուտբոլային ակումբում։


== Ազգային հավաքական ==
2004-2005 թվականներին հանդես է եկել Ֆրանսիայի մինչև 18 տարիքայինների հավաքականում։ 2007 թվականին՝ մինչև 20 տարիքայինների կազմում։ 2008-2009 թվականներին՝ մինչև 21 տարիքայինների կազմում։ 2010 թվականից մինչև հիմա հանդես է գալիս Ֆրանսիայի ֆուտբոլի ազգային հավաքականում։


== Վիճակագրություն ==


=== Ակումբային ===
2015 թվականի ապրիլի 16-ի տվյալներով


== Ծանոթագրություններ ==
Իջմե Ներքին

Իջմե Ներքին, գյուղ կամ թաղամաս Արևմտյան Հայաստանում, Խարբերդի վիլայեթի Խարբերդի գավառում։


== Բնակչություն ==
Բնակիչները եղել են հայեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մաջուրո

Մաջուրո (Մյազրո) (անգլ.՝ Majuro [ˈmædʒəroʊ], մարշ.՝ Mājro [mʲæzʲ(ɛ͡ʌ)rˠɤ͡oo̯]), Խաղաղ օվկիանոսում գտնվող Մարշալյան կղզիներ պետության մայրաքաղաք։ Կառուցված է համանուն օղակղզու, որը բաղկացած է 64 կղզիներից։ Օղակղզու մակերեսը կազմում է 9,71 կմ², ծովալճակի մակերեսը՝ 295 կմ²։ Բնակչությունը՝ 27 797 մարդ (2011 թվականի դրությամբ)։


== Պատմություն ==
Բնակավայրը հիմնադրվել է XIX դարի վերջին, ենթադրաբար, 1884 թվականին Եվրոպայի և Հյուսիսային Ամերիկայի բնակիչների կողմից։ 1885 թվականից գտնվել է Գերմանիայի «պաշտպանության» տակ, իսկ 1906 թվականից՝ գերմանական կայսերական գաղութային իշխանությունների անմիջական ղեկավարության տակ։ 1914 թվականին գրավվել է Ճապոնիայի կողմից, 1919 թվականից հայտնվել նրա մանդատով կառավարվող երկրի կազմում։ Երկրորդ համաշխարհային պատերազմի ժամանակ, 1944 թվականի հունվարի 30-ին ԱՄՆ-ի զորքերը գրավել են Մաջուրոն։ 1947 թվականից եղել է Խաղաղօվկիանոսյան կղզու խնամարկյալ տարածքի կազմում։ 1979 թվականից դարձել է վարչական կենտրոն, իսկ 1983 թվականից՝ Մարշալյան կղզիների մայրաքաղաք։


== Բնակչություն և ենթակառուցվածք ==
Հիմնական բնակչությունը կենտրոնացած է Դ-Ու-Դ կղզիներում (Դալապ – Ուլիգա – Դարիտ, Dalap – Uliga – Darrit)։ Կառավարական հաստատությունները գտնվում են Դալատ կղզում։ Այստեղ են գտնվում նաև մի քանի խոշոր խանութներ։ Ուլիգայում գտնվում են հիմնական գործարար թաղամասը, բանկային և տուրիստական կենտրոնները։ Ուլիգայում է գտնվում Մարշալյան կղզիների քոլեջը, միջնակարգ և տարրական դպրոցները։ Դարիտում եմ հիմնականում գտնվում են բնակելի շինությունները, տարրական և միջնակարգ դպրոցները։ Օղակղզու արևմտյան շրջանում, Դ-Ու-Դ-ից 30 կմ հեռավորության վրա գտնվում է Լաուրա բնակավայրը, որտեղ գտնվում է հայտնի ծովափը։ Մարշալյան կղզիների միջնակարգ դպրոցը գտնվում է Մաջուրոյի հյուսիսային ծայրամասում, Ռիտա կղզում։


== Տրանսպորտ ==
Գործում է նավահանգիստ և միջազգային օդանավակայան։ Մաջուրոն համարվում է Մարշալյան կղզիների համար կարևոր տրանսպորտային հանգույց օդային և ծովային հաղորդակցությունների համար։


== Տուրիզմ ==
Զբոսաշրջիկների շրջանում տարածված է ձկնորսությունը և դայվինգը։


== Քույր-քաղաքներ ==
 Գուամ, ԱՄՆ (1973)
 Կավայի, Նարա պրեֆեկտուրա, (Kawai, Nara), Ճապոնիա
 Թայպեյ, Թայվան (1999)


== Ծանոթագրություններ ==


== Արտաքին հղումներ ==
Links for the Republic of the Marshall Islands Archived 2006-05-24 at the Wayback Machine. (անգլ.)
Մամաևցի

Մամաևցի (ուկրաիներեն՝ Мамаївці), գյուղ Ուկրաինայի Չեռնովցիի մարզի Կիցմանի շրջանում։ Բնակավայրը նախկինում նաև անվանվել է Նովոսյոլկա, Ստարոսելե։
2001 թվականի տվյալներով Մամաևցի գյուղում բնակվում էր 5 818 մարդ։ Բնակավայրը զբաղեցնում է 4,5 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իմ երջանիկ աստղերը

«Իմ երջանիկ աստղերը» (չինարեն՝ 福星高照 (Fuk sing go jiu)) ռեժիսոր Սամո Հունգի ֆիլմերից, որի գլխավոր դերերը մարմնավորում են Ջեքի Չանը, Սամո Հունգը, Սիբել Հուն, Չարլի Չինը, Չուի-Ֆան Ֆունգը, Ռիչարդ ԷնՋին, Էրիկ Ցանը, Յուեն Բյաոն, Տատ-Վա Չոն, Պոլ Չանգը։


== Սյուժե ==
Հոնկոնգի երկու ոստիկաններ՝ Ռիկին և Մասկլզը (անունը թարգմանաբար նշանակում է մկաններ) ընկնում են Տոկիոյի փախստականի հետևից։ Այստեղ ընկերներին սպասում է մեծ անհաջողություն՝ Ռիկիին առևանգում են ճապոնական ավազակները։ Բայց Մասկլզը Հոնկնոգից իր ընկերոջն օգնության է շտապում մանր խաբեբաների հետ, որոնք ընկնում են ամենասարսափելի և ամենածիծաղելի արկածների մեջ։ Իհարկե, նրանց մեջ նաև պրոֆեսիոնալ կա՝ գեղեցկուհի ոստիկան միսս Վուն, որը մարտի է բռնվում ճապոնացիների հետ։


== Դերերում ==


== Ծանոթագրություններ ==


== Արտաքին հղումներ ==
Իմ երջանիկ աստղերը(անգլ.) ֆիլմը Internet Movie Database կայքում
«Իմ երջանիկ աստղերը»(ռուս.) ֆիլմը ԿինոՊոիսկ կայքում։
Կարգատի շրջան (Նովոսիբիրսկի մարզ)

Կարգատի շրջան (ռուս.՝ Каргатский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Կարգատ։


== Աշխարհագրություն ==
Շրջանի տարածքի մակերեսը կազմում է 5396 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19269 մարդ։ Բնակչության խտությունը կազմում էր 3,57 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Belgian Entertainment Association

Belgian Entertainment Association (BEA), կազմակերպություն, որը ներկայացնում է երաժշտության ձայնագրող, կինոնկարներ արտադրող և տեսախաղեր թողարկող ընկերությունների շահերը Բելգիայում։ Հիմնադրվել է 2008 թվականի փետրվարին, երեք կազմակերպությունների միաձուլման արդյունքում, դրանք էին՝ IFPI Belgium, Ֆոնոգրամմա արտադրողների միջազգային ֆեդերացիայի (IFPI) տեղական մասնաճյուղ; Belgian Video Federation, որը ներկայացնում էր տեսաարտադրանքի արդյունաբերությունը; և Belgian Luxembourg Interactive Software Association, որը ներկայացնում էր տեսախաղերի արդյունաբերությունը։
BEA-ն ճանաչված է որպես բելգիական հիթ-շքերթների թողարկող կազմակերպություն IFPI-ի կողմից։


== Ծանոթագրություններ ==


== Արտաքին հղումներ ==
Պաշտոնական կայք Archived 2012-03-23 at the Wayback Machine. (անգլ.)
Անդրեևկա (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ռուս.՝ Андреевка), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զևե (Վանի Շատախի գավառ)

Զևե, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ալեքսանդր Մարության

Ալեքսանդր Նիկոլայի Մարության (նոյեմբերի 16, 1946(1946-11-16)), հայ ռեժիսոր, դրամատուրգ, սցենարիստ։ Ռուսաստանի կինեմատոգրաֆիստների միության և կինոռեժիսորների գիլդիայի անդամ։


== Կենսագրություն ==
Ալեքսանդր Մարությանը ծնվել է 1946 թվականի նոյեմբերի 16-ին։ 1969 թվականին ավարտել է Երևանի պետական համալսարանի ֆիզիկայի ֆակուլտետը։ 1977 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի (ՎԳԻԿ) ռեժիսուրայի ֆակուլտետը։
2003-2005 թվականներին ղեկավարել է ГИТР կինոյի և հեռուստատեսության ինստիտուտը։ 2008 թվականից Մոսկվայի մշակույթի պետական ինստիտուտի հեռուստատեսային ռեժիսուրայի և դրամատուրգիայի ամբիոնի դոցենտ։


== Ֆիլմագրություն ==


=== Ռեժիսոր ===


=== Սցենարիստ ===


== Ծանոթագրություններ ==
Էվտեկտիկա

Էվտեկտիկա  (հուն․՝ εύτηκτος – դյուրահալ), որոշակի բաղադրության մանրադիսպերս խառնուրդ կամ միաֆազ հեղուկ, որը բաղկացած է երկու կամ ավելի բաղադրիչներից և ունի խիստ որոշակի հալման ջերմաստիճան։ Էվտեկտիկայի հալման ջերմաստիճանը տվյալ համակարգի խառնուրդի հալման ջերմաստիճաններից ամենափոքրն է և կոչվում է էվտեկտիկ ջերմաստիճան։ Տվյալ համակարգում, անկախ ագրեգատային վիճակից (պինդ կամ հեղուկ), էվտեկտիկան ունի խիստ որոշակի բաղադրություն (էվտեկտիկ բաղադրություն)։ Նախկինում էվտեկտիկա սխալմամբ համարում էին քիմիական միացություն։ Սակայն ի տարբերություն վերջինիս, էվտեկտիկան պինդ վիճակում տարասեռ է, և նրա հալման ջերմաստիճանն ու բաղադրությունը կախված են ճնշումից։ Վիճակի դիագրամի վրա էվտեկտիկ ջերմաստիճանի և բաղադրությանը համապատասխանող կետը կոչվում է էվտեկտիկ կետ (կամ պարզապես էվտեկտիկա), որտեղ համակարգի ազատության աստիճանը 0 է։ 
Էվտեկտիկա են առաջացնում բազմաբաղադրիչ մետաղական, ոչ մետաղական, աղային և այլ համակարգեր։ Որոշ մետաղական էվտեկտիկաներ հեղուկ են սովորական ջերմաստիճաններում։ «Էվտեկտիկա» տերմինը առաջարկել է Լոնդոնի Տեխնիկական դպրոցի պրոֆեսոր Ֆ. Գաթրին (1884)։ Մետաղական էվտեկտիկաները հայտնի են վաղուց։ Հին Հռոմում կապարե ջրատար խողովակները զոդում էին կապարի և անագի էվտեկտիկայով։ էվտեկտիկ բաղադրության մետաղական խառնուրդներ էին օգտագործում դեռևս Հին Հայաստանում՝ խողովակներ զոդելիս, զարդեր պատրաստելիս և բազալտե խոշոր քարերով պատ
շարելիս։ Էվտեկտիկաները օգտագործում են ամենատարբեր նպատակներով։ Մետաղական էվտեկտիկաները օգտագործվում են որպես զոդանյութեր (ռադիոտեխնիկայում լայն կիրառում ունի անագի և կապարի՝ 38,1% համաձուլվածքը, որը հալվում է 183 °C–ում), ջերմության և էլեկտրականության հաղորղիչ կցանյութեր, բարձր ջերմաստիճաններում չցնդող հեղուկներ և այլն։
Աղային էվտեկտիկաները օգտագործվում են որպես ֆլյուսներ։
Աստերոիդների ցանկ (166601-166700)

Աստերոիդների ցանկ (166501-166600)  • Աստերոիդների ցանկ  • Աստերոիդների ցանկ (166701-166800)
 Աստերոիդների ցանկ (166501-166600)  • Աստերոիդների ցանկ  • Աստերոիդների ցանկ (166701-166800)
Կեպա Արիսաբալագա

Կեպա Արիսաբալագա Ռևոուելտա (իսպ.՝ Kepa Arrizabalaga Revuelta, հոկտեմբերի 3, 1994(1994-10-03), Օնդարոա, Lea-Artibai, Բիսկայա, Բասկերի երկիր, Իսպանիա), իսպանացի ֆուտբոլիստ։ Հանդես է գալիս Չելսի ակումբում որպես դարպասապահ։ Մինչև 19 տարեկան երիտասարդների Եվրոպայի չեմպիոն։


== Ակումբային կարիերա ==
Կեպան ֆուտբոլով զբաղվել է 2004 թվականից մինչև 2011 թվականը «Աթլետիկ Բիլբաո» ակադեմիայում։ Նա խաղացել է թիմի պատանեկան, կադետական և երիտասարդական հավաքականներում։


== Կարիերան ազգային հավաքականում ==
2012 թվականին Իսպանիայի մինչև 19 տարեկանների պատանեկան հավաքականում Կեպան դարձել է Եվրոպայի առաջնության չեմպիոն։ Կեպան մասնակցել է առաջնության բոլոր խաղերին։ Հուլիսի 12-ին, Ֆրանսիայի հավաքականի դեմ խաղում Կեպան «հերոսացել». նա իրեն հիանալի է դրսևորել հետխաղյա 11 մետրանոց հարվածաշարում։ Առաջնության եզրափակչում՝ Հունաստանի ընտրանու դեմ խաղում, Կեպան իր դարպասը անառիկ է պահել՝ օգնելով թիմին հաղթել առաջնությունում։


== Ձեռքբերումներ ==
Եվրոպայի մինչև 19 տարեկանների առաջնության հաղթող (1)՝ 2012


== Արտաքին հղումներ ==
Профиль на официальном сайте «Атлетика» (Իսպաներեն)
Պրոֆիլը transfermarkt.com կայքում(անգլ.)
Տորգեյր Բյորվեն

Տորգեյր Բյորվեն (նորվ.՝ Torgeir Børven, դեկտեմբերի 3, 1991(1991-12-03), Բերգեն, Նորվեգիա), նորվեգացի ֆուտբոլիստ։ Հանդիսանում է նիդերլանդական «Տվենտե» ֆուտբոլային ակումբի և Նորվեգիայի ֆուտբոլի երիտասարդական հավաքականի հարձակվողը։


== Ակումբային կարիերա ==
Բյորվենը սկսել է իր ֆուտբոլային կարիերան նորվեգական «Օդդ» ֆուտբոլային ակումբում։ 2009 թվականի սեպտեմբերի 28-ին «Բրանի» դեմ խաղում նա կատարում է իր նորամուտը Նորվեգիայի առաջնությունում։ Այդ նույն խաղում Տորգեյրը խփում է նաև իր առաջին գոլը թիմի կազմում։ 2012 թվականի ամռանը նա տեղափոխվում է «Վոլերենգա»։ Տրանսֆերի արժեքը կազմում է 550 հազար եվրո։ Օգոստոսի 26-ին «Մոլդեի» դեմ խաղում նա կատարում է իր նորամուտը նոր ակումբի կազմում։ Օգոստոսի 31-ին «Սանես Ուլֆի» դեմ խաղում Բյորվենը հեղինակում է իր առաջին գոլը «Վոլերենգայի» կազմում։
2014 թվականի սկզբին Տորգեյրը տեղափոխվում է նիդերլանդական «Տվենտե»։ Փետրվարի 2-ին «Կամբյուրի» դեմ խաղում նա խաղի երկրորդ խաղակեսում փոխարինելով Լյուկ Կաստայնոսին՝ կատարում է իր նորամուտը Նիդերլանդների առաջնությունում։ Փետրվարի 5-ին «Հերենվենի» դեմ խաղում նորվեգացին հեղինակում է իր առաջին գնդակը իր նոր թիմի կազմում։


== Միջազգային կարիերա ==
2010 թվականի նոյեմբերի 17-ին Իռլանդիայի ֆուտբոլի երիտասարդական հավաքականի դեմ խաղում Բյորվենը կատարում է իր նորամուտը Նորվեգիայի ֆուտբոլի երիտասարդական հավաքականի կազմում։ 2011 թվականի հոկտեմբերի 6-ին Ադրբեջանի երիտասարդական հավաքականի դեմ խաղում նա հեղինակում է իր առաջին գնդակը երկրի երիտասարդական հավաքականում։


== Ծանոթագրություններ ==


== Արտաքին հղումներ ==
Voetbal International profile
Բյորվենի էջը «Տվենտեի» պաշտոնական կայքում Archived 2016-03-05 at the Wayback Machine.
Մալյադա դի Պեդրաս

Մալյադա դի Պեդրաս (պորտ.՝ Malhada de Pedras), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Բրումադու գավառի կազմի մեջ։ Բնակչությունը կազմում է 9263 մարդ՝ 2006 թվականի տվյալներով։ Գրավում է 479,393 կմ2 տարածք։ Բնակչության խտությունը՝ 19,3 մարդ/կմ²։
Քաղաքի տոնը նշվում է օգոստոսի 13-ին։


== Պատմություն ==
Քաղաքը հիմնադրվել է 1962 թվականի հուլիսի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 13.723.505,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.545,79 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,619 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Սուսաննա Մկրտչյան (այլ կիրառումներ)

Սուսաննա Մկրտչյան կարող է վերաբերվել.

Սուսաննա Մկրտչյան (ծնվ. 1946), հայ նկարիչ։ ՀՀ մշակույթի վաստակավոր գործիչ (2011)։
Սուսաննա Մկրտչյան (ծնվ. 1949), հայ վիքիպեդիստ, Վիքիմեդիա Հայաստան գիտակրթական-հասարակական կազմակերպության հիմնադիր-նախագահ, տեխնիկական գիտությունների թեկնածու։
844

844 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 844 թվականն է, 
IX դարի 44-րդ տարին։


== Դեպքեր ==


== Ծնունդներ ==


== Մահեր ==
Խարաբերեշ (այլ կիրառումներ)

Խարաբերեշ, կարող է վերաբերել՝

Խարաբերեշ - գյուղ Արևմտյան Հայաստանում, Բիթլիսի վիլայեթի Մշո գավառում
Խարաբերեշ - գյուղ Արևմտյան Հայաստանում, Կիլիկիայի Ուրֆայի նահանգում
Ժողովածու (471)

Ժողովածու (471), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 471 թվի տակ։ Ձեռագիրը գրվել է 14-րդ, 16-րդ դարերում Սեթ սարկավագ, Պետրոս գրիչների կողմից։ Ստացողները եղել են Հովհաննես և Կիրակոս վարդապետները։ Գրված է թղթի վրա, որը ունի 17 × 12,5 չափս։ Ձեռագիրը կազմված է 154 թերթից։ Գրված է միասյուն, բոլորգրով։ Ունի լուսանցազարդ մանրանկարներ։ Կազմը` ստվարաթուղթ։ Հիշատակարաններ՝ 26բ (14-րդ դար), 51ա, 121բ, 138ա (16-րդ դար)։


== Բովանդակություն ==
Գր. Նիւսացւոյ Յորդորումն մանկանց ի կուսութիւն։
Ներս․ Լամբրոնացւոյ Քննութիւն կարդաց եկեղեցւոյ։


== Ծանոթագրություններ ==
Կաթնաղբյուր (աղբյուր)

Անվան այլ կիրառումների համար տե՛ս՝ Կաթնաղբյուր (այլ կիրառումներ)Կաթնաղբյուր, աղբյուր Հայաստանի Արարատի մարզում, Վեդի գետի աջափնյակում, նախկին Ջերմանիս գյուղից 3 կմ հյուսիս-արևմուտք։


== Ավանդապատում ==
Երբ Մեսրոպ Մաշտոցը վախճանվում է Էջմիածնում, Վահան Ամատունին համաձայնություն է ստանում նրան իր հայրենի Օշականում թաղելու։ Ճանապարհին նեղվելով շոգից ու ծարավից, հուղարկավորողները դագաղը իջեցնում են գետին՝ մի փոքր հանգստանալու։ Հանկարծ հրաշքով պատռվում է այնտեղ ընկած քարը և միջից սկսում է մի զուլալ ու կաթնահամ ջուր բխել։ Բոլոր հուղարկավորները խմում են այդ ջրից և հագեցնում ծարավը։ Այդ աղբյուրին Կաթնաղբյուր են ասում։


== Ծանոթագրություններ ==
Սովետսկայա Էստոնիա

«Սովետսկայա Էստոնիա» («Советская Эстония», «Խորհրդային էստոնիա»), Էստոնիայում հրատարակվող ռուսալեզու թերթ։ Խորհրդային շրջանում հանդիսացել է Էստոնիայի կոմկուսի ԿԿ, Էստոնական ԽՍՀ Գերագույն խորհրդի և մինիստրների խորհրդի օրգանը (ռուսական)։ Լույս է տեսել 1940 թվականից մինչև 2009 թվականը, Տալլինում։
Ըստ որոշ տվյալների՝ 1942-1943 թթ., Էստոնիայի՝ Ֆաշիստական Գերմանիայի զորքերի վերահսկողության տակ գտնվելու տարիներին, չի հրատարակվել։
Լուսաբանում էր հանրապետության կուսակցական, խորհրդային ու տնտեսական կյանքը, կատարել քարոզչական դեր՝ «աշխատավորությանը մոբիլիզացնում ԽՄԿԿ Կենտկոմի և խորհրդային կառավարության սոցիալ–տնտեսական ծրագիրն իրագործելու համար»։ Թերթում որպես թղթակից էր աշխատում Սերգեյ Դովլաթովը, ով իր «Փոխզիջում» գրքում պատմում էր խմբակցության առօրյաի և իր աշխատանքային փորձի մասինն։
1991 թ.-ին Էստոնիայի անկախության վերականգնումից հետո, վերանվանվում է «Էստոնիա», այնուհետ (ըստ որոշ տեղեկությունների 2006 թ.–ին) վերանվանվում է «Վեստի դնյա» (ռուս.՝ Вести дня թարգմանաբար «Օրվա լուրեր»)։ Թերթը փակվել է 2009 թվականի ապրիլին, ֆինանսական դժվարությունների պատճառով։


== Ծանոթագրություններ ==


== Արտաքին հղումներ ==
Սովետական Էստոնիա թերթին 70 ամյակին նվիրված, 1941-1951 թվականի աշխատակիցներին նվիրված նյութ Archived 2016-03-05 at the Wayback Machine.
(8274) Սոեջիմա

(8274) Սոեջիմա (անգլ.՝ Soejima), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 15-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,273778 ա. մ., առավելագույնը մոտենում է 1,8166 ա. մ. հեռավորության վրա և հեռանում 2,7309 ա. մ.։ Արեգակի շուրջ մեկ ամբողջական պտույտ է կատարում 1252,33 երկրային օրվա ընթացքում, իր ուղեծրով շարժվելով միջինում 0,287463 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8274) Սոեջիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռիփի

Ռիփի (իտալերեն՝ Ripi), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։ Բնակչությունը կազմում է 5390 մարդ (2004 թվականի տվյալներով), բնակչության խտությունը՝ 169 մարդ/կմ²։ Տարածքը կազմում է 31 կմ²։ Փոստային ինդեքս՝ 03027։ Հեռախոսային կոդ՝ 0775։


== Արտաքին հղումներ ==
Պաշտոնական կայք (իտալ.)
Տատիկ (այլ կիրառումներ)

Տատիկ, կարող է վերաբերել՝

Տատիկ - գյուղ Արևմտյան Հայաստանում, Բիթլիսի վիլայեթի Մշո գավառում կամ Շատախի գավառակում
Տատիկ - գավառ Մեծ Հայքի Աղձնիք աշխարհում, իսկ ավելի ուշ ժամանակներում գավառակ Արևմտյան Հայաստանում, Բիթլիսի վիլայեթի Բիթլիսի գավառում
Արծաթաձուկ

Արծաթաձուկ (լատ.՝ Leucaspius delineates), վերնաձուկ, ծածանաձկների ընտանիքի ձուկ։ ՀՀ ջրամբարներում հայտնաբերվել և նկարագրվել Է 1996-ին։ Հանդիպում Է Հրազդան, Մեծամոր գետերում և նրանց հարող ջրանցքներում։


== Արտաքին կառուցվածք ==
Մանր ձուկ Է։
Մարմինն իլիկաձև Է, կողքերից մի փոքր սեղմված, երկարությունը՝ 4-6 (երբեմն՝ մինչև 10) սմ, զանգվածը՝ մինչև 10 գ և ավելի։ Բերանը փոքր Է, գտնվում Է դնչի վերին մասում։ Թեփուկները համեմատաբար խոշոր են՝ 1 երկայնական շարքում՝ 40-44 հատ։ Կողագիծը լրիվ չէ և արտահայտված է միայն առաջին 4-12 թեփուկների վրա։ Կլանային ատամները միաշարք կամ երկշարք են։ Պոչային լողակը մկրատաձև է, մեջքային լողակն ունի 11 ճառագայթ, հետնալողակը՝ 15։ Մեջքը ձիթապտղականաչավուն է, կողքերը՝ արծաթափայլ, փորիկը՝ սպիտակ։
Մարմնի երկայնքով ձգվում է նեղ և փայլուն երկնագույն շերտ։ Մեջքային, կրծքային և պոչային լողակները բաց մոխրագույն են, փորայինները և հետնալողակը՝ անգույն։


== Բազմացում և զարգացում ==
Սեռահասուն է դառնում 1 տարեկանում։ Բազմանում է գարնանը։ Յուրաքանչյուր առանձնյակ կարող է ձվադրել 2-3 անգամ (որոշակի ընդմիջումներով)՝ ստորջրյա բույսերի վրա։ Ձկնկիթը բաց դեղնավուն է։ Բնակվում է մեծ վտառներով՝ գետերի և ջրանցքների ինչպես դանդաղահոս, այնպես էլ արագահոս տեղամասերում՝ ջրի վերին կամ միջին շերտերում։


== Սննդառություն ==
Սնվում է ջուրն ընկած միջատներով և նրանց թրթուրներով, ստորակարգ խեցգետնակերպներով, երբեմն՝ ստորակարգ ջրաբույսերով։ Արդյունաբերական նշանակություն չունի։ Որոշակի վնաս կարող է հասցնել՝ սնվելով արժեքավոր ձկնատեսակների (ծածան, հաշամ, ճանար, կողակ) ձկնկիթով և թրթուրներով։
(1192) Պրիզմա

(1192) Պրիզմա (անգլ.՝ Prisma), աստերոիդ աստերոիդների հիմնական գոտում։ Հայտնաբերվել է 1931 թվականի մարտի 17-ին Առնոլդ Շվասմանի կողմից Բերգդորֆում։
Միջին հեռավորությունը Արեգակից կազմում է 2,365799 ա. մ., առավելագույնը մոտենում է 1,7554 ա. մ. հեռավորության վրա և հեռանում 2,9762 ա. մ.։ Արեգակի շուրջ մեկ ամբողջական պտույտ է կատարում 1329,12 երկրային օրվա ընթացքում, իր ուղեծրով շարժվելով միջինում 0,270855 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,9° անկյուն։
Պրիզմա աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1192) Պրիզմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կատենանուովա

Կատենանուովա (իտալերեն՝ Catenanuova, սից.՝ Catinanova), կոմունա Իտալիայում, գտնվում է Սիցիլիա մարզում՝ Էննա գավառում։ Բնակչությունը 4898 մարդ (2001 թվականի տվյալներով), բնակչության խտությունը 445 մարդ/կմ²։ Զբաղեցնում է 11,17 կմ² տարածք։ Փոստային ինդեքս՝ 94010։ Հեռախոսային կոդ՝ 0935։
Բնակչության հովանավոր սուրբ համարվում է սուրբ Պրոսպերը։
Յամպոլի շրջան (այլ կիրառումներ)

Յամպոլի շրջան, կարող է վերաբերել՝

Յամպոլի շրջան - շրջան Ուկրաինայի Վիննիցայի մարզում
Յամպոլի շրջան - շրջան Ուկրաինայի Սումիի մարզում
Երևանի համալսարան (հանդես)

Անվան այլ կիրառումների համար տե՛ս՝ Երևանի համալսարան (այլ կիրառումներ)Երևանի համալսարան, Երևանի պետական համալսարանի պաշտոնաթերթ։
Լույս է տեսնում 1967 թվականից, Երևանում։ Երևանի պետական համալսարանի հրատարակություն։ Երկար տարիներ պաշտոնաթերթը խմբագրել է Բանասիրական գիտությունների թեկնածում Վ.Ս. Մաղալյանը։ 2007 թ. գլխավոր խմբագիրն է Գեղամ Մելիքբեկյանը, սրբագրիչը՝ Լիլիթ Ազատյանը։
Լուսաբանում է բուհի ուսումնական և գիտական աշխատանքները, հոդվածներ տպագրում Երևանի պետական համալսարանի, Հայաստանի մյուս բուհերի և կրթական այլ հաստատությունների պատմությունից։ Տեղեկություններ է հաղորդում համալսարանում իրականացված միջոցառումների, նոր մասնագիտությունների ու մասնագիտացումների վերաբերյալ, անվանի դասախոսների (Տ․ Աճառյան, Տ․ Մանանդյան, Ա․ Տերտերյան, Տ․ Գյուլիքևխյան ն ուրիշներ) կենսագրության և գործունեության մասին, լուսաբանում ռեկտորատի, ֆակուլտետների, համալսարանական ստորաժանումների, Ուսանողական գիտական ընկերության (ՈՒԳԸ) և Ուսանողական խորհուրդի (ՈՒԽ) աշխատանքը, ներկայացնում առաջավոր ուսանողներին։
Պաշտոնաթերթի ներկայիս աշխատակազմում ընդգրկված են Ժուռնալիստիկայի ֆակուլտետի շրջանավարտներ՝ Վարդուհի Զաքարյան, Ծովինար Կարապետյան, Հասմիկ Ասլանյան, Հովհաննես Վարդանյան։
2014 թ.-ից ունի պաշտոնական էլեկտրոնային էջ։
Միքայել Պողոսյան (այլ կիրառումներ)

Միքայել Պողոսյան.

Միքայել Պողոսյան, հայ դերասան։
Միքայել Պողոսյան, հայ ազատամարտիկ։
Միքայել Պողոսյան, հայ ավիակոնստրուկտոր։ ՌԳԱ ակադեմիկոս։
Վախթանգ Վարազմանյան

Վախթանգ Վարազմանյան (նաև՝ Վախթանգ Միհրանյան, 7-րդ դար - 8-րդ դար), հայ իշխան Աղվանքի իշխանությունում, Վարազման Միհրանյանի որդին, Գարդմանքի իշխան Վարազ-Տրդատ Միհրանյանի եղբայրը, Վարազո Միհրանյանի հայրը, Միհրանյանների իշխանական տոհմից։


== Կենսագրություն ==


=== Տոհմաբանություն ===
Ստորև ներկայացված է Վախթանգ Վարազմանյանի տոհմաբանությունը․


== Ծանոթագրություններ ==
Դոնժոն

Դոնժոն (ֆր.՝ donjon — քաղաքային աշտարակ), եվրոպական ֆեոդալական ամրոցների գլխավոր աշտարակը։
Ի տարբերություն ամրոցի պատերի աշտարակների` դոնժոնը գտնվում է ամրոցային պատերից ներս` սովորաբար ամենաանմատչելի և լավ պաշտպանված տեղում։ Դոնժոնը հիմնականում կապված չի լինում ամրոցի մյուս մասերի հետ. այն կարծես առանձին ամրոց լինի ամրոցի ներսում։ Դոնժոնը կառուցվել է փայտից կամ քարից, ունեցել երեք հարկ։ Որպես կանոն այն ունեցել է նեղ սրահներ, որոնք նախատեսված չեն եղել բնակության համար։ Բնակելի տներ կառուցվել են դոնժոնից որոշակի հեռավորության վրա, իսկ գլխավոր աշտարակն ունեցել է ռազմական և խորհրդանշական նշանակություն։ Դոնժոնի ներսում հաճախ տեղակայվել են ամրոցի համար կարորություն ներկայացնող տարբեր սրահներ` զինագործական սենյակներ, պահեստներ, գլխավոր ջրհորը։
Չնայած ամրոցները եղել են աշտարակներով կառույցներ` ներսում դոնժոն ունեցող, սակայն նրանցից շատերը բաղկացած են եղել միայն կենտրոնական աշտարակից` առանց ամրոցային պատերի։ Այդպիսի օրինակ է Վաո ամրոցը Էստոնիայում։
Դոնժոններն իրենց արտաքին տեսքով շատ բազմազան են։ Այսպես` Մեծ Բրիտանիայում տարածված են եղել քառանկյուն աշտարակները։ Հանդիպում են նաև շրջանաձև, ութանկյուն, ուղղանկյուն, անկանոն բազմանկյան ձևով դոնժոններ։ Դրանց ձևերի փոփոխությունը պայմանավորված է ճարտարապետության և ամրոցային տեխնիկայի զարգացմամբ։ Շրջանաձև և բազմանկյուն աշտարակները ավելի լավ են դիմակայել ռումբերին։ Հաճախ դոնժոն կառուցելիս հաշվի են առել տեղանքի ռելիեֆը` այն կառուցելով բարձունքում։
Դոնժոնից պետք է տարբերել բերգֆրիդը (գերմ.՝ Bergfried)` ամրոցի գլանաձև աշտարակը, որ տարածված է եղել միջնադարյան Գերմանիայում և Չեխիայում։


== Նշանավոր դոնժոններ ==

		
		
		
		
		
		
		
		
Սպիտակ աշտարակ (անգլ.՝ White Tower) - գտնվում է Լոնդոնի Թաուերում (The Tower of London): Կառուցվել է Վիլհելմ I Նվաճողի օրոք։
Ռոչեսթրի ամրոցի դոնժոնը Ռոչեսթրում` Քենտի կոմսությունում։ Այն հիմա էլ գերիշխող տեսք ունի քաղաքում։
Շրջանաձև դոնժոն Ռուանում - այն ամենն է, ինչ մնացել է քաղաքային մեծ ամրոցից, որտեղ բանտարկվել էր Ժաննա դ'Արկը հերետիկոսության մեջ մեղադրվելուց հետո։
Հերմանն ամրոցի դոնժոնը Նառվայում։


== Ծանոթագրություններ ==


== Տես նաև ==
Միջնաբերդ
Աշտարակ
Սառնակունք (այլ կիրառումներ)

Սառնակունք, կարող է վերաբերել՝

Սառնակունք - գյուղ Հայաստանի Սյունիքի մարզում
Սառնակունք - գետ Շիրակի մարզում
Սառնակունք - գետ Սյունիքի մարզում
Տոպոլովայա (այլ կիրառումներ)

Տոպոլովայա, կարող է վերաբերել՝

Տոպոլովայա - գետ Ռուսաստանում, Կամչատկայի թերակղզում։ Գետի երկարությունը 51 կմ է
Տոպոլովայա - գետ Ռուսաստանում, հոսում է Կարագինսկի շրջանում,Կամչատկայի երկրամասում։ Գետի երկարությունը 29 կմ է
Կոստանդին Մանասես

Կոստանդին Մանասես (հին հունարեն՝ Κωνσταντῖνος Μανασσῆς, մոտ 1130, Կոստանդնուպոլիս, Բյուզանդական կայսրություն - 1187[…], Նաֆպակտոս, Հունաստան), 12-րդ դարի բյուզանդական ժամանակագիր և բանաստեղծ։ Հունաստանի արևմուտքում գտնվող Նաֆպակտոս քաղաքի մետրոպոլիտը։ Ակտիվ գործունեություն է ծավալել Մանուիլ I Կոմնենոս կայսեր օրոք, որի թագավորության տարիները եղան շրջադարձային ինչպես Բյուզանդական կայսրության, այնպես էլ Միջագետքի համար։
Կոստանդին Մանասեսի անունով մեզ է հասել «Սինոփսիս իստորիկե» (Σύλοψις ίστορική) ժամանակագրությունը՝ սկսած աշխարհի արարումից մինչև Նիկեփոր Գ Բոտանիտեսի թագավորության վերջը (1081 թ.), բաղկացած 6733 տողից։ Ժամանակագրության մեջ հաճախ անդրադարձ է կատարված 970-971 թթ. ռուս-բյուզանդական պատերազմի մասին։ Ժամանակագրությունը մեծ ճանաչում է ձեռք բերել 14-րդ դարում, իսկ ավելի ուշ թարգմանվել է լատիներեն, հին սլավոներեն և բուլղարերեն։ Հին սլավոներեն թարգմանության ձեռագիրը հարուստ է բազմաթիվ մանրանկարներով և պահպանվում է Վատիկանի գրադարանում։
Կոստանդին Մանասեսի գրչին է պատկանում նաև 2-րդ դարի հույն բանաստեղծ Օպպիանոսի համառոտ կենսագրությունը, մի քանի հռետորական աշխատություն և մեկ սիրավեպ։


== Ծանոթագրություններ ==
Սարաևո (գյուղ, Ալշեևսկի շրջան)

Անվան այլ կիրառումների համար տե՛ս՝ Սարաևո (այլ կիրառումներ)Սարաևո (ռուս.՝ Сараево, բաշկիրերեն՝ Һарай), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 438 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիսուսի Սուրբ Սրտի տաճար

Հիսուսի Սուրբ Սրտի տաճար (անգլ.՝ Sacred Heart Cathedral), կաթոլիկ տաճար, որը գտնվում է Պակիստանի Լահոր քաղաքում։ Լահորի արքեպիսկոպոսության մայր տաճարն է։


== Պատմություն ==
Հիսուսի Սուրբ Սրտի տաճարն օծվել է 1907 թվականի նոյեմբերի 19-ին Լահորի եպիսկոպոսության օրդինար, եպիսկոպոս Ֆաբիան Էստերմանսի կողմից։ Ռոմանա-բյուզանդական ոճով եկեղեցին նախագծել է բելգիացի ճարտարապետ Էդուարդ Դուբբելերը։
2007 թվականի նոյեմբերի 20-ին նշվել է եկեղեցու հարյուրամյակը։ Այդ կապակցությամբ Պակիստանի փոստային ծառայության կողմից թողարկվել է փոստային նամականիշ։ Հռոմի Պապ Բենեդիկտոս XVI-ը շնորհավորական ուղերձ է հղել Հիսուսի Սուրբ Սրտի եկեղեցու թեմին հոբելյանի առթիվ, որն ընթերցել է Պակիստանում առաքելական նունցիա, արքեպիսկոպոս Ադոլֆո Տիտո Իլանը։
2008 թվականի մարտի 11-ին Մուսուլման ահաբեկիչը դեպի եկեղեցի է ուղղել պայթուցիկով բեռնված մեքենա։ Ահաբեկչական գործողության արդյունքում եկեղեցին զգալիորեն տուժել է, պայթյունից կոտրվել են գեղարվեստական և պատմական արժեք ունեցող վիտրաժները։
2011 թվականին տաճարում գրանցվել է 20000-րդ մկրտությունը, որ անցկացվել է տաճարի հիմնադրման պահից ի վեր։


== Ծանոթագրություններ ==


== Արտաքին հղումներ ==
Լահորի արքեպիսկոպոսության պաշտոնական կայքը (անգլ.)
Իրոքեզ շրջան (Իլինոյս)

Իրոքեզ շրջան (անգլ.՝ Iroquois County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 2.890 կմ² է, բնակչությունը՝ 29.718 մարդ (2010 թ. տվյալներով)։ Շրջկենտրոնն է Ուոտսեկա բնակավայրը։ Կազմավորվել է 1833 թ.։
Բրոնիցա (գյուղ, Կամեն-Կաշիրսկիի շրջան)

Անվան այլ կիրառումների համար տե՛ս՝ ԲրոնիցաԲրոնիցա (ուկրաիներեն՝ Брониця), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Բրոնիցա գյուղում բնակվում էր 1 310 մարդ։ Բնակավայրը զբաղեցնում է 2693 կմ² տարածք։ Բնակչության խտությունը կազմում էր 486,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (3062)

Ժողովածու  (3062), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3062 թվի տակ։ Ձեռագիրը գրվել է 1763-1767 թվականներին Խաչատուր Կոստանդնուպոլսեցի գրչի կողմից Էջմիածնում։ Ստացողը եղել է Աբրահամ Աստապատցին։ Գրված է թղթի վրա, որը ունի 20,9X15,8 չափս։ Ձեռագիրը կազմված է 298 թերթից։ Գրված է երկսյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ գրչի՝ 1ա, 80բ, ստացողի՝ 1բ, 96ա, 219ա (1766 թ.):


== Բովանդակություն ==
Ներսես Շնորհայւոյ Թուղթ ընդհանրական,
Գրիգոր Վկայասերի Վասն մոլորման զատկին,
Թուղթքը (Ններսես Շնորհալի, Գրիգոր Տղայ, Ներսես Լամբրոնացի, Սմբատ Վրկան մարզպան, Էմանուէլ, Միքայել պատրիարք, Մովսես Երզնկացի, Գրիգոր Տուտէորդի, Մխիթար Գոշ, Աբրահամ կաթողիկոս, Կիւրոն կաթողիկոս, Վրթանէս Քերթող, Մաշտոց Եղիվարդեցի, Կոմիստաս կաթողիկոս, Անանիա Մոկացի),
Յովհաննես Օձնեցւոյ Սակս ժողովոց, որ եղեն ի Հայս, Ընդդէմ երկաբնակաց,
Կանոնք Դունայ,
Յաղագս ժողովոց,
Անանիա Սանահնեցւոյ ընդդէմ երկաբնակաց,
Ներսես Լամբրոնացւոյ Դեսպանագնացութիւն,
Աթանասի Ներբող Խաչի,
Մովսես Քերթողահօր Ճառ,
Վրթանիսի Քերթողի Ընդդէմ ընդիմամարտաց,
Ի Պատմութենեէն Աղուանից Մովսես Կաղանկատուացւոյ,
Յակոբ Ծպատեցւոյ Ընդդէմ Խոսրովայ,
Ի վարդապետութենէն Գրիգոր Լուսաորչի,
Մխիթար Գօշի Աղօթք,
Գրիգոր Մագսիտրոսի Թուղթք, Չափաբերականք,
Մանունք դաւանաբանականք։


== Ծանոթագրություններ ==
Չոլմանի

Չոլմանի (վրաց.՝ ჩოლმანი), գյուղ Վրաստանում։ Գտնվում է Քվեմո Քարթլիի մարզի Ծալկայի շրջանում։


== Դիրք ==
Գյուղը գտնվում է ծովի մակարդակից 1750 մետր բարձրության վրա։ Շրջկենտրոն Ծալկայից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 64 մարդ։


== Ծանոթագրություններ ==